pythainlp/thai-wiki-dataset-v3 huggingface dataset:
วุฒิสิทธิ์ สืบสุวรรณ

วุฒิสิทธิ์ สืบสุวรรณ หรือ เต็ม เป็นนักร้อง นักแสดงชายชาวไทย เป็นที่รู้จักจากการเป็นหนึ่งในสมาชิกวงยูเอชที ก่อนจะผันตัวมาออกอัลบั้มเดี่ยวเป็นของตัวเอง ภายใต้สังกัดจีเอ็มเอ็ม แกรมมี่ ผลงานเพลงที่มีชื่อเสียงได้แก่เพลง ก็พอ, บอกได้ไหม, รัก และเพลง ขอไม่เป็นเพื่อนเธอ เป็นต้น
== ประวัติ ==
วุฒิสิทธิ์ สืบสุวรรณ (ชื่อเล่น เต็ม) เป็นนักร้องหนึ่งในสมาชิกวงยูเอชที  นักแสดง ชาวไทย เกิดเมื่อวันที่  2 พฤศจิกายน พ.ศ. 2519 เป็นลูกชายคนเดียวของ อนุวัฒน์ สืบสุวรรณ (หรือ ธนวัฒ สืบสุวรรณ ในปัจจุบัน) อดีตสมาชิกวง บัตเตอร์ฟลาย และเป็นโปรดิวเซอร์ค่าย จีเอ็มเอ็ม แกรมมี่ จบการศึกษาจาก โรงเรียนนานาชาติเอกมัย ปริญญาตรีจาก มหาวิทยาลัยเกษมบัณฑิต มีผลงานละครเรื่องแรก คือ ยามเมื่อลมพัดหวน
เริ่มเข้าสู่วงการจากการถ่ายโฆษณา ร้องเพลงประกอบโฆษณาและอัดสปอตวิทยุหลายตัว ในช่วงวัยเด็ก ไม่ว่าจะเป็นโฆษณาโจ๊กคนอร์, โฆษณาโอวัลติน, โฆษณาผงซักฟอกบรีส, โฆษณาแฟ๊บ, โฆษณาถั่วโก๋แก๋ เป็นต้น นอกจากนี้ยังมีโอกาสได้เล่น ละครเพลงการกุศลเรื่อง "หยั่งรากฝังใบ" ของอาจารย์ดนู ฮันตระกูล แทน และตามด้วยละครโทรทัศน์เรื่องดัง "ยามเมื่อลมพัดหวน" ในบทของน้องชาย ของหมิว ลลิตา ปัญโญภาส ทำให้หลายคนจำเขาได้ตั้งแต่ตอนนั้น เมื่อทางทีมงานผลิต ของบริษัทแกรมมี่ฯ มีโครงการจะปั้นศิลปินวัยรุ่นกลุ่มใหม่ วุฒิสิทธิ์จึงถูกชวนไปเทสต์ และได้เข้าเป็นหนึ่งในสมาชิกวง ยูเอชที
วุฒิสิทธิ์เป็นหนึ่งในสมาชิกวง ยูเอชที สังกัดจีเอ็มเอ็ม แกรมมี่ เริ่มมีผลงานอัลบั้มด้วยกันจำนวน 4 ชุด ตั้งแต่ปีพ.ศ. 2537 ถึงพ.ศ. 2548 และออกอัลบั้มพิเศษในนาม 6.2.12 นอกจากนี้ยังแยกตัวมาออกอัลบั้มเดี่ยวมีผลงานอัลบั้มถึง 3 ชุด มีเพลงที่เป็นที่รู้จักได้แก่ ก็พอ, บอกได้ไหม, ขอไม่เป็นเพื่อนเธอ เป็นต้น
== ผลงานการแสดง ==
=== ละครโทรทัศน์ ===
=== พิธีกร ===
รายการ เสือน่องโต ออกอากาศทาง travel channel ture ช่อง 50
รายการ เที่ยวเต็มถัง ออกอากาศทุกวันนักขัตฤกษ์ ทางช่อง 5 เวลา 10:40 - 11:30 น.
=== มิวสิควีดีโอ ===
เพลง รู้ได้ยังไง อำพล ลำพูน (2536)
== ผลงานเพลง ==
=== วงยูเอชที ===
=== อัลบั้มเดี่ยว ===
===อัลบั้มพิเศษ===
อัลบั้มรวมเพลงประกอบละคร "คือหัตหาครองพิภพ" (เพลง "ครอบครัวนี้...คงกระพัน" ประกอบละคร "ครอบครัวคงกระพัน")
อัลบั้มรวมศิลปิน ที่ว่างของเธอ (พ.ศ. 2538)
6.2.12 (พ.ศ. 2539)
=== ซิงเกิล ===
เพลง จุมพิต (ค่ายมาสคอตต์) พ.ศ. 2555
=== ผลงานอื่นๆ ===
ร่วมร้องเพลง "ฝันอยากเป็น" และร่วมแสดงคอนเสิร์ต "คอนเสิร์ตแกงร้อน" ของ แอนนา โรจน์รุ่งฤกษ์ เมื่อวันที่ 6 กรกฎาคม พ.ศ. 2530
แสดงคอนเสิร์ต "Mr.Mos อีกสักทีกับ UHT ก็ดีนะเพื่อน"
แสดงคอนเสิร์ต "UHT Party Concert"
แสดงคอนเสิร์ต "Teenage Festival Concert"
เป็นแขกรับเชิญในคอนเสิร์ต "nana tata young concert"
แสดงคอนเสิร์ต "UHT Happy Time Variety"
แสดงคอนเสิร์ต "เทศกาลคอนเสิร์ต 6.2.12" เมื่อวันที่ 10 กุมภาพันธ์ พ.ศ. 2539
แสดงคอนเสิร์ต "UHT 2U One-2-call Freedom Music"
แสดงคอนเสิร์ต "Happy Birthday TV5"
แสดงคอนเสิร์ต "Earthday #6 Teen For Green"
แสดงคอนเสิร์ต "6 2 13 Concert" เมื่อวันที่ 9-10 พฤศจิกายน พ.ศ. 2556
== อ้างอิง ==
นักแสดงชายชาวไทย
นักร้องชายชาวไทย
ศิลปินสังกัดจีเอ็มเอ็ม แกรมมี่
บุคคลจากโรงเรียนนานาชาติเอกมัย
บุคคลจากคณะบริหารธุรกิจ มหาวิทยาลัยเกษมบัณฑิต
ศิลปินที่เป็นแนวร่วมกปปส.
วันสวัสดีโลก

วันสวัสดีโลก ตรงกับวันที่ 21 พฤศจิกายนของทุกปี เป้าหมายของวันดังกล่าวคือการกล่าวสวัสดีต่อผู้ที่มีโอกาสได้พบจำนวนสิบคนในวันนั้น และด้วยการทักทายบุคคลอื่น ข้อความดังกล่าวมีเจตนาที่จะส่งไปถึงผู้นำประเทศต่าง ๆ ให้ใช้การติดต่อสื่อสารดันมากกว่าใช้กำลังสร้างความขัดแย้ง
กิจกรรมในวันดังกล่าวเริ่มตั้งแต่ ค.ศ. 1973 โดยไบรอันและมิเชล แมคคอร์แม็กเพื่อตอบสนอต่อสงครามยมคิปปูร์ นับตั้งแต่นั้น วันสวัสดีโลกได้ถือปฏิบัติตามโดยประชากรกว่า 180 ประเทศทั่วโลก
== อ้างอิง ==
วันสำคัญ
เส้นควบคุมแท้จริง

เส้นควบคุมแท้จริง (Line of Actual Control) เป็นพรมแดนที่มีประสิทธิผลระหว่างอินเดียกับจีน เส้นควบคุมแท้จริงมีความยาว 4,057 กิโลเมตรและตัดผ่านแคว้นสามแคว้นในรัฐอินเดียตอนเหนือ: ทางตะวันตก (ลาดัก กัศมีร์) ตอนกลาง (รัฐอุตตราขัณฑ์ รัฐหิมาจัลประเทศ) และทางตะวันออก (รัฐสิกขิม รัฐอรุณาจัลประเทศ) นายกรัฐมนตรีจีน โจว เอินไหล ได้ใช้วลีดังกล่าวเป็นครั้งแรกในจดหมายถึงนายกรัฐมนตรีอินเดีย ชวาหระลาล เนห์รู ลงวันที่ 24 ตุลาคม ค.ศ. 1959
ในจดหมายลงวันที่ 7 พฤศจิกายน ค.ศ. 1959 โจวกล่าวแก่เนห์รูว่าเส้นควบคุมแท้จริงดังกล่าวประกอบด้วย "สิ่งที่เรียกว่า แนวแมกมาฮอนทางตะวันออกและโยงมายังพื้นที่ซึ่งแต่ละฝ่ายปกครองอยู่อย่างแท้จริงทางตะวันตก" ระหว่างสงครามจีน-อินเดีย (ค.ศ. 1962) เนห์รูอ้างว่าตนไม่ทราบว่าแนวดังกล่าววอยู่ตรงไหน:
"ไม่มีเหตุผลหรือความหมายในข้อเสนอของจีนที่จะถอนกำลังออกไป 20 กิโลเมตรจากสิ่งที่พวกเขาเรียกว่า 'เส้นควบคุมแท้จริง' อะไรคือ 'เส้นควบคุม' มันคือแนวที่พวกเขาสร้างขึ้นโดยการรุกรานตั้งแต่ต้นเดือนกันยายนใช่หรือไม่ การรุกคืบเข้ามาสี่สิบหรือหกสิบกิโลเมตรด้วยการใช้กำลังทหารอย่างโจ่งแจ้งและเสนอที่จะถอนกำลังออกไปยี่สิบกิโลเมตรโดยให้ทั้งสองฝ่ายดำเนินการ นี่เป็นเครื่องมือหลอกลวงที่ไม่อาจหลอกใครได้เลย"
โจวตอบว่าเส้นควบคุมแท้จริงเป็น "โดยพื้นฐานแล้วก็คือแนวควบคุมแท้จริงดังเช่นที่มีระหว่างจีนและอินเดียเมื่อวันที่ 7 พฤศจิกายน ค.ศ. 1959 เพื่อให้เป็นรูปธรรมยิ่งขึ้น ในส่วนตะวันออก มันทับกันสนิทกับสิ่งที่เรียกว่าแนวแมกมาฮอน และในทางตะวันตกและตอนกลาง มันทับซ้อนกับแนวปรกติวิสัยมาแต่เดิมซึ่งได้รับการระบุอย่างไม่เปลี่ยนแปลงโดยจีน"
กฎหมายรับรู้วลีดังกล่าวในข้อตกลงจีน-อินเดีย ซึ่งได้รับการลงนามใน ค.ศ. 1993 และ ค.ศ. 1996 ข้อตกลงในปี ค.ศ. 1996 ระบุว่า "จะไม่มีกิจกรรมใด ๆ จากทั้งสองฝ่ายจะสามารถรุกล้ำเส้นควบคุมแท้จริง"
== อ้างอิง ==
ภูมิศาสตร์จีน
ภูมิศาสตร์อินเดีย
ลักษิกา คำขำ

ลักษิกา คำขำ (ชื่อเล่น:; เกิด: 21 กรกฎาคม พ.ศ. 2536) เป็นนักเทนนิสชาวไทย อันดับสูงสุดของเทนนิสเยาวชนโลก คือ อันดับ 50 ในวันที่ 25 มกราคม พ.ศ. 2553 เธอได้จับคู่กับ Eugenie Bouchard นักเทนนิสเยาวชนชาวแคนาดา และเข้ารอบรองชนะเลิศในรายการเทนนิสเยาวชนหญิงคู่ของเทนนิสออสเตรเลียนโอเพน
ลักษิกา คำขำ สามารถสร้างผลงานเป็นที่ฮือฮา จากการแข่งขันเทนนิสออสเตรเลียนโอเพน 2014 ประเภทหญิงเดี่ยว รอบแรก ด้วยการเป็นฝ่ายชนะเปตรา ควิโตวา นักเทนนิสจากสาธารณรัฐเช็ก ผู้เป็นมือวางอันดับ 6 ของโลก
ในการแข่งขันเอเชียนเกมส์ 2014 ที่อินชอน ประเทศเกาหลีใต้ ลักษิกาสามารถทำได้ 1 เหรียญทองในประเภทหญิงคู่ เมื่อจับคู่กับ แทมมารีน ธนสุกาญจน์ และ 1 เหรียญเงินในประเภทหญิงเดี่ยว
== รางวัลที่ได้รับ ==
พ.ศ. 2558 - รางวัลนักกีฬาหญิงที่ได้รับการกล่าวถึงมากที่สุดในรอบปีที่ผ่านมา (MThai Top Talk-About Sportswomen)
== เครื่องราชอิสริยาภรณ์ ==
== อ้างอิง ==
นักเทนนิสหญิงชาวไทย
ผู้เข้าแข่งขันโอลิมปิกเยาวชนฤดูร้อน 2010
นักกีฬาเหรียญทองเอเชียนเกมส์ชาวไทย
นักกีฬาเหรียญเงินเอเชียนเกมส์ชาวไทย
นักกีฬาเหรียญทองซีเกมส์ชาวไทย
นักกีฬาเหรียญเงินซีเกมส์ชาวไทย
นักกีฬาเหรียญทองแดงซีเกมส์ชาวไทย
บุคคลจากจังหวัดจันทบุรี
กฤษดา หีบทอง

กฤษฎา หีบทอง (Krissada Heebthong) เกิดเมื่อวันที่ 17 เมษายน พ.ศ. 2529 ที่กรุงเทพมหานคร แต่ไปเติบโตที่ญี่ปุ่น ตั้งแต่อายุ 9 ขวบ เป็นนักกีฬาเบสบอลชาวไทย ตำแหน่งพิชเชอร์ (Pitcher) นอกจากนี้เขายังเล่นให้กับเบสบอลทีมชาติไทยใน เอเชียนเกมส์ 2006 ซึ่งจัดที่โดฮา ประเทศกาตาร์ และเอเชียนเกมส์ 2010 ที่กว่างโจว ประเทศจีน
== เครื่องราชอิสริยาภรณ์ ==
== อ้างอิง ==
นักเบสบอลชาวไทย
นักกีฬาจากกรุงเทพมหานคร
หอพรรณไม้

ในทางพฤกษศาสตร์ หอพรรณไม้ หรือ พิพิธภัณฑ์พืช (herbarium หรือบางครั้งแผลงเป็น herbar) เป็นการเก็บสะสมและรักษาตัวอย่างของพืช ตัวอย่างบางตัวอย่างพืชทั้งต้นหรือแค่บางส่วน ตัวอย่างเหล่านี้มักจะอยู่ในรูปแบบแห้ง ติดตั้งบนแผ่น แต่ขึ้นอยู่กับชนิดตัวอย่างซึ่งอาจจะเก็บรักษาไว้ในแอลกอฮอล์หรือสารกันบูด ในคำเดียวกันนี้มักใช้บ่อยในวิทยาเห็ดราเพื่ออธิบายถึงแหล่งเก็บสะสมและรักษาตัวอย่างของเห็ดราเช่นเดียวกัน
คำนี้ยังสามารถใช้กับสิ่งปลูกสร้างที่ใช้เก็บตัวอย่าง หรือสถาบันทางวิทยาศาสตร์ที่ไม่ได้เพียงแค่จัดเก็บแต่วิจัยในตัวอย่างเหล่านี้ด้วย ตัวอย่างในหอพรรณไม้มักจะใช้เป็นสิ่งอ้างอิงในการอธิบายอนุกรมวิธานของพืช ตัวอย่างบางชิ้นอาจจะเป็นต้นแบบ
== อ้างอิง ==
== แหล่งข้อมูลอื่น ==
For links to a specific herbarium or institution, see the List of herbaria
Index Herbariorum 
Linnean Herbarium
Lamarck's Herbarium  (online database with 20.000 sheets in HD)
French Herbaria Network 
พฤกษศาสตร์
เจ้าพระยาพิชัยราชา

เจ้าพระยาพิชัยราชา (?? - พ.ศ. 2317 หรือ 2318) หรืออีกชื่อหนึ่งคือ เจ้าพระยาสวรรคโลก เป็นทหารเอกคนสำคัญของพระเจ้ากรุงธนบุรี เดิมทีเป็น หลวงพิชัยราชา เป็นนายทหารจีน ติดตามพระยาตาก(สิน)ตีฝ่าวงล้อมจากค่ายวัดพิชัย ภายหลังได้รับยศเป็น พระยาพิชัยราชา ได้เป็นกองหน้าในการตีค่ายโพธิ์สามต้นเมื่อปี พ.ศ.2310 มีส่วนสำคัญในการปราบชุมนุมเจ้านครศรีธรรมราชในปี พ.ศ.2312 และ ชุมนุมเจ้าพระฝางในปี พ.ศ.2313 และหลังจากการปราบชุมนุมเจ้าพระฝางแล้ว ได้ขึ้นเป็น เจ้าพระยาพิชัยราชา สำเร็จราชการเมืองสวรรคโลก ท่านได้ทำการป้องกันเมืองสวรรคโลกจากพม่าได้สำเร็จในปี พ.ศ.2313 ภายหลังท่านถูกประหารหลังจากไปสู่ขอเจ้าจอมปรางจากพระเจ้ากรุงธนบุรี
เจ้าพระยาพิชัยราชา มักถูกจำสับสนกับ พระยาพิชัยดาบหัก ทั้งนี้ไม่ใช่คนเดียวกัน
พิชัยราชา
ขุนนางในสมัยกรุงธนบุรี
ปลาเฉา

ปลาเฉา (Grass Carp, ) หรือ เฉาฮื้อ หรือ ปลากินหญ้า เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae) และเป็นปลาเพียงชนิดเดียวเท่านั้นที่อยู่ในสกุล Ctenopharyngodon
มีรูปร่างยาวทรงกระบอก ส่วนหัวเล็กและกลมมน ในช่องคอมีฟันที่แข็งแรง ไม่มีหนวด ครีบหลังและครีบก้นค่อนข้างเล็กไม่มีก้านครีบแข็ง ครีบหางเว้าลึก เกล็ดค่อนข้างใหญ่ ลำตัวด้านบนมีสีคล้ำหรือสีน้ำตาลอมทอง ครีบสีคล้ำ ด้านท้องสีจาง บริเวณฐานของเกล็ดบนของลำตัวส่วนมากมีสีคล้ำ
ขนาดเมื่อโตเต็มที่ยาวได้ถึง 1 เมตร แต่โดยเฉลี่ยจะยาวประมาณ 50-70 เซนติเมตร ตัวผู้ในช่วงเจริญพันธุ์จะปรากฏตุ่มคล้ายสิวขึ้นมาที่ครีบอก และก้านครีบด้านในที่เป็นหยัก หัวและหน้าผาก
มีการกระจายพันธุ์ในบริเวณแม่น้ำอามูร์ทางภาคตะวันออกของจีนและรัสเซีย  กินอาหารจำพวกหญ้าและพืชน้ำทุกชนิด โดยมักจะหากินตามก้นแม่น้ำ
ปัจจุบัน ถือเป็นปลาเศรษฐกิจตัวหนึ่งที่สำคัญ เนื่องจากมีการนำเข้าและเพาะเลี้ยงกันไปในประเทศต่าง ๆ ทั่วโลก เช่นเดียวกับปลาในสกุล Hypophthalmichthys รวมถึงเป็นปลาที่นิยมในการตกปลาอีกด้วย ซึ่งจะมีชื่อเรียกรวม ๆ กันในภาษาไทยว่า "ปลาจีน"
สำหรับในประเทศไทย ได้นำเข้ามาทางเรือสำเภาโดยชาวจีนผ่านทางฮ่องกง ในปี พ.ศ. 2465 โดยได้ถูกนำเข้ามาเลี้ยงอย่างต่อเนื่องเพื่อเป็นอาหาร ต่อมากรมประมงได้ทดลองเพาะขยายพันธุ์ด้วยการฉีดฮอร์โมนจนสำเร็จในปี พ.ศ. 2509 จึงได้มีการขยายพันธุ์ปลาชนิดนี้ในประเทศได้สำเร็จจนถึงปัจจุบัน โดยที่ปลาจะไม่ไข่เองตามธรรมชาติแต่จะเกิดจากการฉีดฮอร์โมนกระตุ้น
==ดูเพิ่ม==
Hypophthalmichthys
==อ้างอิง==
==แหล่งข้อมูลอื่น==
รูปและข้อมูลจาก Fishbase.org
ชนิดพันธุ์ต่างถิ่น
ปลาที่พบในประเทศจีน
ปลาเศรษฐกิจ
วงศ์ปลาตะเพียน
ปลาซ่ง

ปลาซ่ง หรือ ปลาซ่งฮื้อ หรือ ปลาหัวโต (Bighead carp; ) เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae) สกุล Hypophthalmichthys
มีลักษณะแบบเดียวกับ ปลาลิ่น (H. molitrix) ซึ่งเป็นปลาในสกุลเดียวกัน รวมทั้งมีขนาดและถิ่นกำเนิดในแหล่งเดียวกันอีกด้วย แต่ทว่าปลาซ่งจะมีส่วนหัวที่โตกว่าปลาลิ่น และส่วนท้องมนกลมไม่เป็นสันแคบเหมือนปลาลิ่น
ถูกนำเข้ามาสู่ประเทศไทยราวปี พ.ศ. 2465-พ.ศ. 2475 โดยเรือสำเภาของชาวจีนจากเมืองซัวเถา ต่อมากรมประมงสามารถเพาะขยายพันธุ์ได้ด้วยวิธีการฉีดฮอร์โมนและผสมเทียม ซึ่งปลาในธรรมชาติจะไม่วางไข่เอง ซึ่งจะทีชื่อเรียกรวม ๆ กันว่า "ปลาจีน"
ปัจจุบัน ปลาในสกุล Hypophthalmichthys ทั้ง 2 ชนิด รวมทั้งปลาเฉา (Ctenopharyngodon idella) เป็นปลาเศรษฐกิจที่สำคัญของหลายประเทศในโลก รวมทั้งนิยมในการตกเป็นเกมกีฬา สำหรับในประเทศไทย เป็นที่นิยมรับประทานมากโดยเฉพาะชาวจีนหรือชาวไทยเชื้อสายจีน และนิยมเลี้ยงปลาทั้ง 3 ชนิดนี้รวมกันในบ่อเพื่อกินแพลงก์ตอนที่ทำให้น้ำเขียว และกินมูลจากปลาชนิดอื่น
==อ้างอิง==
หนังสือปลาน้ำจืดไทย โดย ดร.ชวลิต วิทยานนท์ (พ.ศ. 2544) ISBN 974-472-655-5
==แหล่งข้อมูลอื่น==
รูปและข้อมูลปลาซ่ง
วงศ์ปลาตะเพียน
ปลาเศรษฐกิจ
ปลาที่พบในประเทศจีน
ชนิดพันธุ์ต่างถิ่น
ปลาแปบควาย

ปลาแปบควาย เป็นชื่อสกุลของปลาน้ำจืดจำพวกปลาแปบ อยู่ในวงศ์ปลาตะเพียน (Cyprinidae) วงศ์ย่อย Cultrinae  ใช้ชื่อสกุลว่า Paralaubuca (/พา-รา-ลอ-บู-คา/)
มีรูปร่างโดยรวมคือ มีรูปร่างยาว ลำตัวแบนข้างมาก ปากเล็ก ตาโต ท้องเป็นสันคม ด้านท้องค่อนข้างกว้างออก ครีบอกยาว ครีบหางเว้าลึก เกล็ดเล็กละเอียดสีเงินแวววาว เส้นข้างลำตัวไม่ต่อเนื่องกัน เกล็ดแถวที่อยู่หน้าครีบหลังไม่เลยเข้ามาถึงระหว่างนัยน์ตา เกล็ดตามเส้นข้างลำตัวมีจำนาน 50–85 แถว มีขนาดโตเต็มที่โดยเฉลี่ย 15 เซนติเมตร มักอยู่เป็นฝูงใหญ่ มีการอพยพขึ้นล่องตามแม่น้ำเพื่อวางไข่และหากินเป็นฤดูกาล มักอยู่ในแม่น้ำสายใหญ่ที่ไหลเชี่ยว หากินใกล้ผิวน้ำ พบตั้งแต่แม่น้ำโขงถึงแม่น้ำเจ้าพระยาไปจนถึงมาเลเซีย กินแมลงหรือสัตว์น้ำขนาดเล็กเป็นอาหาร
มีทั้งหมด 5 ชนิด โดยเป็นชนิดที่พบได้ในประเทศไทย 3 หรือ 4 ชนิด
Paralaubuca barroni (Fowler, 1934)–พบในประเทศไทย
Paralaubuca harmandi Sauvage, 1883–พบในประเทศไทย
Paralaubuca riveroi (Fowler, 1935)–พบในประเทศไทย
Paralaubuca stigmabrachium (Fowler, 1934)
Paralaubuca typus Bleeker, 1864–พบในประเทศไทย
ซึ่งสำหรับในประเทศไทย ปลาแปบควายทั้ง 3 ชนิด ถูกจับขึ้นมาเพื่อทำปลาแห้ง, ปลาร้า และบริโภคโดยปรุงสด อีกทั้งยังเลี้ยงเป็นปลาสวยงามได้อีกด้วย
โดยมีชื่อเรียกอื่นอีกว่า "ปลาท้องพลุ" และในภาษาอีสานเรียกว่า "ปลาแตบ",  "ปลาแตบขาว" หรือ "ปลามะแปบ" เป็นต้น
==ดูเพิ่ม==
ปลาน้ำจืด
วงศ์ปลาตะเพียน
==อ้างอิง==
==แหล่งข้อมูลอื่น==
ปลาแปบ
ปแบควาย
ปแบควาย
ปแบควาย
ปลาโจก

ปลาโจก (Soldier river barb) เป็นสกุลของปลาน้ำจืดจำพวกหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Cyclocheilichthys (/ไซ-โคล-ไคล-อิค-ธีส/; เฉพาะชนิด C. apogon, C. armatus และ C. raspasson ใช้ชื่อสกุลว่า Anematichthys)
โดยคำว่า Cyclocheilichthys มาจากภาษากรีกโบราณคำว่า κύκλος (kýklos) หมายถึง "วงกลม", χείλος (cheílos) หมายถึง "ริมฝีปาก" และ ἰχθύς (ikhthús) หมายถึง "ปลา" ซึ่งมีความหมายถึง ริมฝีปากของปลาในสกุลนี้ มีชื่อสามัญเรียกในภาษาไทยรวม ๆ กันว่า "โจก" หรือ "ตะโกก" หรือ  "ไส้ตัน" ในชนิดที่มีขนาดเล็ก เป็นต้น
มีรูปร่างโดยรวม คือ มีรูปร่างเหมือนปลาในวงศ์นี้ทั่วไป ส่วนหัวแหลม ลำตัวยาวเรียว แบนข้างเล็กน้อย บางชนิดมีหนวด 2 คู่ บางชนิดมีหนวด 1 คู่ หรือไม่มีหนวดเลย บริเวณแก้มและจะงอยปากมีตุ่มประสาทเล็ก ๆ เรียงกันเป็นแถว เกล็ดตามแนวเส้นข้างลำตัวมีไม่เกิน 50 แถว  มีลักษณะเด่นคือ ครีบหลังมีก้านครีบตอนหน้าแข็งยาวคล้ายเงี่ยงเห็นได้ชัดเจน และมีขอบจักเป็นฟันเลื่อย มีก้านครีบแขนง 8 ครีบ พื้นลำตัวโดยมากด้านหลังและครีบสีเทาอมฟ้า ส่วนอื่นสีเงิน แต่ก็มีบางชนิดที่เป็นสีอื่น เช่น สีแดง และมีลวดลายตามลำตัว ขนาดลำตัวแตกต่างกันไปตามชนิด มีตั้งแต่ 15 เซนติเมตร จนถึง 2 ฟุต
ปลาโจกจัดเป็นปลาที่มีความสำคัญทางเศรษฐกิจ โดยเฉพาะในประเทศไทย ในชนิด C. enoplus หรือ ปลาตะโกก ที่มีการเพาะเลี้ยงกันในเชิงพาณิชย์ 
== ชนิด ==
Cyclocheilichthys apogon (Valenciennes, 1842)
Cyclocheilichthys enoplus (Bleeker, 1850)
Cyclocheilichthys furcatus Sontirat, 1989
Cyclocheilichthys heteronema (Bleeker, 1854)
Cyclocheilichthys janthochir (Bleeker, 1854)
Cyclocheilichthys lagleri Sontirat, 1989
Cyclocheilichthys schoppeae Cervancia & Kottelat, 2007
Cyclocheilichthys sinensis Bleeker, 1879
ทาง FishBase จัดให้ปลาชนิด C. armatus และ C. repasson อยู่ใน Anematichthys
== ดูเพิ่ม ==
Cosmochilus
ปลาตะโกกหน้าสั้น
== อ้างอิง ==
สกุลปลาตะโกก
ไซเบอร์ซันเดย์ (2008)

ไซเบอร์ซันเดย์ (2008) จัดในวันที่ 26 ตุลาคม พ.ศ. 2551 ณ ยูเอส แอร์เวย์ เซ็นเตอร์ ฟีนิกซ์ รัฐแอริโซนา สหรัฐอเมริกา โดยมีจำนวนผู้เข้าชมในสนามทั้งสิ้น 12,500 คน เป็นการปล้ำที่ใช้ผลโหวตของผู้ชมมวยปล้ำ และเป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู
==ผล==
===ผลโหวต===
==ดูเพิ่ม==
ดับเบิลยูดับเบิลยูอี ไซเบอร์ซันเดย์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
The official website of WWE Cyber Sunday
มวยปล้ำอาชีพในปี พ.ศ. 2551
ไซเบอร์ซันเดย์
กีฬาในฟีนิกซ์ (รัฐแอริโซนา)
มวยปล้ำอาชีพในฟีนิกซ์ (รัฐแอริโซนา)
เคโงะ ฮิงาชิ

เคโงะ ฮิงาชิ  เกิดวันที่ 20 กรกฎาคม ค.ศ. 1990 ที่คิตะกีวชู เป็นนักฟุตบอลชาวญี่ปุ่น ปัจจุบันเล่นในสังกัดทีมโออิตะ ตรีนิตะ และเป็นผู้ทำคะแนนชนะทีมชาติไทยในการแข่งขันฟุตบอลในเอเชียนเกมส์ 2010 ด้วยคะแนน 1 ประตูต่อ 0 เมื่อวันที่ 19 พฤศจิกายน ค.ศ. 2010 ที่สนามหวงผู่ เมืองกว่างโจว ประเทศจีน
== ฟุตบอลสโมสรกับสถานะในสายอาชีพ ==
Updated to 4 January 2021.
== อ้างอิง ==
== แหล่งข้อมูลอื่น ==
Profile at Oita Trinita  
นักฟุตบอลชาวญี่ปุ่น
บุคคลจากคิตะกีวชู
นักกีฬาโอลิมปิกทีมชาติญี่ปุ่น
นักฟุตบอลในโอลิมปิกฤดูร้อน 2012
ผู้เล่นสโมสรฟุตบอลโตเกียว
เรสเซิลเมเนีย ครั้งที่ 9

เรสเซิลเมเนีย ครั้งที่ 9 จัดในวันที่ 4 เมษายน ค.ศ.1993 ณ ซีซาร์ พาเลส เมืองลาสเวกัส รัฐเนวาด้า สหรัฐอเมริกา โดยมีจำนวนผู้เข้าชมในสนามทั้งสิ้น 16,891 คน
==แมตการปล้ำ==
==ดูเพิ่ม==
เรสเซิลเมเนีย
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
The Official Website of WrestleMania IX 
เรสเซิลเมเนีย
มวยปล้ำอาชีพในปี พ.ศ. 2536
เรสเซิลเมเนีย ครั้งที่ 1

เรสเซิลมาเนีย ครั้งที่ 1 จัดในวันที่ 31 มีนาคม ค.ศ. 1985 ณ เมดิสัน สแควร์ การ์เดน เมืองนิวยอร์กซิตี รัฐนิวยอร์ก สหรัฐอเมริกา โดยมีจำนวนผู้เข้าชมในสนามทั้งสิ้น 19,121 คน เป็นการจัดขึ้นครั้งแรกของ เรสเซิลมาเนีย และ เป็นรายการจัดขึ้นครั้งแรกของรายการเพย์-เพอร์-วิว
==ผลการปล้ำ==
==ดูเพิ่ม==
เรสเซิลมาเนีย
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
The Official Website of WrestleMania 1985 (I) 
เรสเซิลเมเนีย
มวยปล้ำอาชีพในปี พ.ศ. 2528
ชเว ฮง-มัน

ชเว ฮง-มัน (; Choi Hong-man) หรือที่รู้จักกันในชื่อของ ฮอง-แมน ชอย เกิดวันที่ 30 ตุลาคม ค.ศ. 1980  เป็นทั้งคิกบ็อกเซอร์และนักสู้แบบผสมชาวเกาหลีใต้ ผู้ซึ่งเคยเป็นนักมวยปล้ำซีเรียมมาก่อน หลายประเทศในเอเชียต่างเรียกเขาว่า "Che Man" ปัจจุบันเขาเข้าร่วมแข่งขันในรายการเค-วัน กับรายการดรีม โดยมีส่วนสูง 2.18 เมตร (7 ฟุต 2 นิ้ว) และมีน้ำหนักระหว่าง 138 กก. (305 ปอนด์) ถึง 166.6 กก. (367 ปอนด์) ซึ่งถือเป็นคู่ต่อสู้ที่มีร่างกายใหญ่โตที่สุดเท่าที่เคยมีมาในการแข่งขันเค-วัน
== อาชีพ ==
เขาได้รับการเปิดตัวครั้งแรกในการแข่งขัน เค-วัน โซลกรังปรีด์ 2005 ซึ่งจัดที่กรุงโซล ประเทศเกาหลีใต้ ในเดือนมีนาคม ค.ศ. 2005 เขาสามารถเอาชนะก้าวไกล แก่นนรสิงห์ ได้ในรอบไฟนอล ส่งผลให้ครองแชมป์ในรายการนี้ ต่อมาในรายการ เค-วัน เวิลด์กรังปรีด์ 2005 รอบไฟนอลอิลิมิเนชัน เขาชนะบ็อบ แซ็พ ด้วยคะแนนตัดสิน 2-0 และท้ายที่สุดได้แพ้ต่อเรมี บอนจาสกี ในรอบไฟนอล
ในวันที่ 5 สิงหาคม ค.ศ. 2007 ที่รายการเอเชียเวิลด์กรังปรีด์ในฮ่องกง เขาชนะแกรี กูดริดจ์ ด้วยการชนะน็อค ที่เวลา 1:34 ได้ในยกแรก
== อ้างอิง ==
== แหล่งข้อมูลอื่น ==
K-1 Profile
Professional Kickboxing record 
Choi Hong Man's Singing Debut Performance 
Homepage 
นักมวยเค-วัน
คิกบ็อกเซอร์
นักต่อสู้แบบผสมชาวเกาหลีใต้
บุคคลจากจังหวัดเชจู
ทอม เมย์น

ทอม เมย์น (Thom Mayne) เกิดเมื่อวันที่ 19 มกราคม ค.ศ. 1944 ที่เมืองวอเตอร์บูรี รัฐคอนเนตทิคัต เป็นสถาปนิกลอสแอนเจลิส เขาจบการศึกษาจากมหาวิทยาลัยเซาเทิร์นแคลิฟอร์เนีย (1969) และบัณฑิตวิทยาลัยการออกแบบ มหาวิทยาลัยฮาร์วาร์ด ในปี ค.ศ. 1978 เมย์นได้ร่วมก่อตั้งสถาบันสถาปัตยกรรมเซาเทิร์นแคลิฟอร์เนีย (Southern California Institute of Architecture (SCI-Arc))  ในปี ค.ศ. 1972 จากนั้นเขาได้สอนที่ SCI-Arc ,มหาวิทยาลับโพลีเทคนิครัฐแคลิฟอร์เนีย, โพโมนา (แคลโพลีโพโมนา) และที่มหาวิทยาลัยแคลิฟอร์เนีย ลอสแอนเจลิส (UCLA) เขาเป็นคนสำคัญของ มอร์ฟอร์ซิส (Morphosis Architects) ต่อมาคือสำนักงานสถาปนิกตั้งอยู่ที่แซนตาโมนิกา รัฐแคลิฟอร์เนีย เมย์นได้รับรางวัลพริตซ์เกอร์ ในเดือนมีนาคม ค.ศ. 2005
== อ้างอิง ==
สถาปนิกชาวอเมริกัน
บุคคลจากบัณฑิตวิทยาลัยการออกแบบ มหาวิทยาลัยฮาร์วาร์ด
ผู้ได้รับรางวัลพริตซ์เกอร์
บุคคลจากรัฐคอนเนทิคัต
เกลนน์ เมอร์คัตต์

เกลนน์ มาร์คัส เมอร์คัตต์ โอเอ (Glenn Marcus Murcutt AO) เกิดเมื่อวันที่ 25 กรกฎาคม ค.ศ. 1936 เป็นสถาปนิกชาวออสเตรเลียที่เกิดในอังกฤษ เขาเป็นผู้ได้รับรางวัลพริตซ์เกอร์ในปี ค.ศ. 2002 และได้รับรางวัลเหรียญทองสถาบันสถาปนิกอเมริกันในปี ค.ศ. 2009
สถาปนิกชาวออสเตรเลีย
ผู้ได้รับรางวัลพริตซ์เกอร์
บุคคลจากลอนดอน
บุคคลจากซิดนีย์
เซอร์ไวเวอร์ซีรีส์ (2008)

เซอร์ไวเวอร์ซีรีส์ (2008) เป็นรายการ เพย์-เพอร์-วิว ของ WWE จัดในวันที่ 23 พฤศจิกายน พ.ศ. 2551 ณ ทีดี การ์เด้น บอสตัน, รัฐแมสซาชูเซตส์ สหรัฐอเมริกา โดยมีจำนวนผู้เข้าชมในสนามทั้งสิ้น 14,500 คน เป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู
==ผล==
ผลการปล้ำคัดออก
==ดูเพิ่ม==
เซอร์ไวเวอร์ ซีรีส์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
Official Survivor Series website
มวยปล้ำอาชีพในปี พ.ศ. 2551
เซอร์ไวเวอร์ซีรีส์
โนเวย์เอาท์ (2008)

โน เวย์ เอาท์ 2008 เป็นรายการมวยปล้ำของดับเบิลยูดับเบิลยูอี จัดเมื่อวันที่ 17 กุมภาพันธ์ ค.ศ. 2008 โดยเป็นครั้งที่ 10 ที่จัดขึ้นในปี ค.ศ.2008 และเป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู
==ผลการปล้ำ==
==ดูเพิ่ม==
โนเวย์เอาท์
รายชื่อรายการเพย์-เพอร์-วิวของดับเบิลยูดับเบิลยูอี 
==อ้างอิง==
==แหล่งข้อมูลอื่น==
Official No Way Out Homepage 
มวยปล้ำอาชีพในปี พ.ศ. 2551
โนเวย์เอาท์
WWE No Way Out#2008
ปลาตะโกกหน้าสั้น

ปลาตะโกกหน้าสั้น  เป็นปลาน้ำจืดในวงศ์ปลาตะเพียน (Cyprinidae) เพียงชนิดเดียวเท่านั้นที่อยู่ในสกุล Albulichthys แม้ว่าประชากรบนแผ่นดินใหญ่กับประชากรบนเกาะในกลุ่มเกาะมลายูอาจเป็นคนละชนิดกัน
มีลักษณะทั่วไปคล้ายกับปลาตะโกก (Cyclocheilichthys spp.) แต่มีส่วนหน้าที่สั้น หัวเล็ก ตาโต ปากเล็กสั้นมน ลำตัวสีเงินวาวอมเหลือง ครีบสีเหลือง ครีบหลังสั้น ครีบอก ครีบท้อง และครีบก้นเล็ก ครีบหางเว้าลึกสีส้มหรือสีแดง และมีขอบสีคล้ำ กินอาหารได้แก่ อินทรียสารหรือสัตว์หน้าดินขนาดเล็ก
มีขนาดความยาวลำตัวประมาณ 15-35 เซนติเมตร
ปัจจุบันเป็นปลาที่มีสถานะภาพใกล้สูญพันธุ์แล้ว เนื่องจากเป็นปลาที่พบได้เฉพาะลุ่มแม่น้ำเจ้าพระยาเท่านั้น
==อ้างอิง==
==แหล่งข้อมูลอื่น==
วงศ์ปลาตะเพียน
ปลาที่พบในประเทศไทย
ปลาที่พบในลุ่มแม่น้ำเจ้าพระยา
ชัชวาล ขาวละออ

ชัชวาล ขาวละออ  เกิดวันที่ 17 มกราคม พ.ศ. 2531 เป็นนักกีฬาเทควันโดชายทีมชาติไทย ซึ่งได้เข้าร่วมการแข่งขันเทควันโดในเอเชียนเกมส์ 2010 และสามารถเอาชนะซู่ เจียหลิน ซึ่งเป็นนักกีฬาเทควันโดจากจีนไทเป ด้วยคะแนน 7-3 ก่อนเข้าสู่รอบชิงชนะเลิศ ในรุ่นน้ำหนักไม่เกิน 54 กก. และสามารถเอาชนะคิม ซองโฮ จากเกาหลีใต้ ด้วยคะแนน 8-6 โดยชัชวาลมีชเว ยองซอก ผู้ฝึกสอนชาวเกาหลีใต้เป็นผู้ให้การดูแล
== ประวัติ ==
ชัชวาล ขาวละออ สำเร็จการศึกษา สาขา วิทยุและโทรทัศน์ คณะนิเทศศาสตร์ มหาวิทยาลัยเกษมบัณฑิต
ด้านกิจกรรมเพื่อสังคม ชัชชาล ขาวละออ ยังมีบทบาทในการช่วยเหลือสังคมโดยการเป็นอาสาสมัครให้กับมูลนิธิร่วมกตัญญู โดยมีรหัสประจำตัวคือ "นคร046"
== ชีวิตส่วนตัว ==
ชัชวาล ขาวละออ เป็นบุตรคนที่ 3 โดยเป็นพี่ชายคนรองของ น.พ.ชาวาลา ขาวละออ
== ผลงานที่ผ่านมา ==
พ.ศ. 2546 แชมป์เยาวชนเอเชีย ครั้งที่ 2 ประเทศเวียดนาม
พ.ศ. 2548 แชมป์เยาวชนเอเชีย ครั้งที่ 3 ประเทศคาซัคสถาน
พ.ศ. 2548 แชมป์โคเรียโอเพ่น ประเทศเกาหลีใต้
พ.ศ. 2549 แชมป์เอเชีย ครั้งที่ 17
พ.ศ. 2549 แชมป์เทควันโดมหาวิทยาลัยโลก ครั้งที่ 9 ประเทศสเปน (นอกมหกรรม)
พ.ศ. 2550 แชมป์กีฬามหาวิทยาลัยโลก ครั้งที่ 24 ที่กรุงเทพ
พ.ศ. 2550 แชมป์ซีเกมส์ ครั้งที่ 24 ที่นครราชสีมา
พ.ศ. 2553 รางวัลนักกีฬาสมัครเล่นดีเด่นชาย เนื่องในวันกีฬาแห่งชาติ
พ.ศ. 2555 รางวัลนักกีฬาสมัครเล่นยอดเยี่ยมชาย สยามกีฬาอวอร์ดส์ ครั้งที่ 6
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ข้อมูลที่เกี่ยวข้องกับเทควันโดจากกระทรวงการท่องเที่ยวและกีฬา 
Profile from Sports-Reference 
นักกีฬาทีมชาติไทย
นักเทควันโดชาวไทย
นักกีฬาเหรียญทองเอเชียนเกมส์ชาวไทย
นักกีฬาเหรียญทองซีเกมส์ชาวไทย
ผู้ได้รับเครื่องราชอิสริยาภรณ์ ต.ภ.
ผู้ฝึกสอนเทควันโด
ผู้ฝึกสอนทีมชาติ
บุคคลจากจังหวัดปทุมธานี
บุคคลจากโรงเรียนสวนกุหลาบวิทยาลัย รังสิต
บุคคลจากคณะนิเทศศาสตร์ มหาวิทยาลัยเกษมบัณฑิต
เดอะเกรตอเมริกันแบช (2008)

เดอะเกรทอเมริกันแบช (2008) (The Great American Bash (2008)) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 20 กรกฎาคม ค.ศ. 2008 ณ แนสซู เวเทอแรนส เมโมเรียล โคลิเซียม ในอันชั่นเดล รัฐนิวยอร์ก ซึ่งเป็นรายการในลำดับรายการเดอะเกรทอเมริกันแบชครั้งที่ 5 โดยแสดงนักมวยปล้ำจากรอว์,สแมคดาวน์และอีซีดับเบิลยู ในรายการนี้มีการแข่งขันปล้ำกัน 8 รายการด้วยกัน
==ผล==
==ดูเพิ่ม==
ดับเบิลยูดับเบิลยูอี เดอะแบช
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
Official Great American Bash 2008 website
มวยปล้ำอาชีพในปี พ.ศ. 2551
เดอะแบช
ปลากะทิ

ปลากะทิ เป็นปลาน้ำจืดชนิดหนึ่ง มีชื่อวิทยาศาสตร์ว่า Cyclocheilichthys heteronema ในวงศ์ปลาตะเพียน (Cyprinidae) จัดเป็นปลาชนิดหนึ่งที่อยู่ในสกุล Cyclocheilichthys
==ลักษณะ==
เป็นปลาขนาดเล็กมีความยาวเต็มที่ 15 เซนติเมตร มีรูปร่างและลักษณะคล้ายกับปลาในสกุลนี้ทั่วไป ตาโต หัวเล็ก  แต่มีลักษณะพิเศษคือ มีหนวดที่มุมปาก 1 คู่ ที่มีแขนงแตกออกได้อีก 6 เส้น ซึ่งในเวลาปกติจะพับเก็บในร่องมุมปาก แต่เมื่อเวลาหาอาหารตามพื้นท้องน้ำ หนวดนี้จะกางออกเป็นประสาทสัมผัสช่วยในการหาอาหาร อันได้แก่ หอยหรือกุ้งและสัตว์หน้าดินขนาดเล็กชนิดต่าง ๆ  มีพฤติกรรมชอบอยู่เป็นฝูง และหากินในระดับท้องน้ำ
==ที่อยู่==
พบได้ในลุ่มแม่น้ำแทบทุกภาคของประเทศไทย และยังพบได้ตั้งแต่พม่า, ลาว, กัมพูชา, เวียดนาม, แหลมมลายูไปจนถึงเกาะบอร์เนียวและเกาะสุมาตรา แต่ทว่าเป็นปลาที่มีสถานแนวโน้มสูญพันธุ์แล้วในวงการปลาสวยงาม ปลาชนิดนี้จะถูกขายโดยปะปนมากับปลาชนิดอื่น ๆ
==อ้างอิง==
==แหล่งข้อมูลอื่น==
สกุลปลาตะโกก
ปลาตู้
พีค

พีค เป็นวงดนตรีแนวร็อกจากกรุงเทพมหานครมีเพลงที่ได้รับความนิยมอย่างเพลง 2 - 1 = 0 , อย่าเกลียดผู้ชายคนนี้ , ภาษาคน , หลอกกันทำไม  , ความพยายาม และเพลง คนเดิม ในอัลบั้ม "Free"
==ผลงานเพลง==
===สุดขอบ (2543)===
สุดขอบ
เกิดใหม่
2 - 1 = 0
ของตาย
รักเธอด้วยสายตา
ใจแกว่ง
บีบน้ำตา
ขาอ่อน
กลับไปนอนไป
อย่าเกลียดผู้ชายคนนี้
===Peak 2 Play (2544)===
ภาษาคน
กล้าๆหน่อย
ปล่อยไปตามเธอ
หนัก
หลอกกันทำไม
TAXI
เรื่องน้ำเน่า
ไม่ทราบ
เพลงที่ก้าว
ครั้งหนึ่งในชีวิต
===Free (2545) เปลี่ยนชื่อวงเป็นFree===
คนรักสัตว์
พูดง่าย ทำยาก
ถ่านไฟฉายตรากบ
เศษแก้ว
แสนรัก
คนเดิม
ซุ่มซ่าม
รอรัก
นี่หรือความรัก
SHA DA DUTT
===One For All (2551)===
โอกาส
ปัจจัยที่ 5
ความพยายาม
คนละคน
เวลา
29,028 ฟุต
หนึ่งวัน
คำเหมือน
เส้นบนแผนที่
เพียงพอ
== อ้างอิง ==
[http://www.soccersuck.com/soccer/viewtopic.php?t=254137] 
พีค ขอกลับมาแจ้งเกิดอีกครั้ง ห่างหายจากวงการดนตรีไปนานถึง5 ปี สำหรับเจ้าของสมการเพลงรักอกหักที่เคยสร้างความฮือฮาไปทั่วเมืองก...
== แหล่งข้อมูลอื่น ==
ไฮไฟว์ - สุรินทร์ ไพรัชเวทย์
กลุ่มดนตรีร็อกสัญชาติไทย
กลุ่มดนตรีไทยในยุค 2000